als_Latn dik_Latn sag_Latn
Maratona disamujore “Big Brother Albania”, edicioni i pestë, nis këtë të shtunë më 18 shkurt, pra sonte, në Top-Channel.
Ky televizion komunikoi zyrtarisht nisjen të shtunën, duke mos pranuar të japë dhe as të konfirmoi ndonjë detaj më shumë. Megjithatë nga burime të ndryshme mësohet se do të jetë e njëjta godinë si dhe vjet, ajo ku do të qëndrojnë banorët, në autostradën Tiranë – Durrës, kilometri i 15-të.
Big Brother Albania 5 sonte ne mbremje
Për të shuar sadopak kureshtjen, janë zbuluar deri më tani disa foto nga ambientet e reja ku do të jetojnë banorëte Big Brother Albania, me të cilat janë marrë mjeshtërit e dekorit. Mund të themi vetëm se dominon ngjyra lejla. Mësohet se ndërkaq është realizuar një dekor i ri për studion ku do të zhvillohet spektakli e po ashtu ka ndryshime edhe në shtëpinë e “Big Brother Albania 5 Live”-it.
Deri tani flitet për 16 persona që do të hyjnë në shtëpinë e këtij “reality show”, patentë e Endemolit, e blerë nga Top- Channel Albania, por ndryshe nga thashethemet që janë përhapur lart e poshtë, është konfirmuar që Lek Plepi nuk do të jetë pjesëmarrës në këtë garë, çmimi i së cilës nuk është bërë ende i ditur.
Drejtimi i spektaklit sërish do të jetë nga Arbana Osmani. Programi që ka siguruar vitet e kaluar audiencë të madhe pritet të jetë sërish në qendër të vëmendjes së shikuesve. (Lezha.eu)
als_Latn als_Latn als_Latn als_Latn als_Latn als_Latn